**Répcelak Város Önkormányzata**

9653 Répcelak, Bartók Béla utca 38. Tel./Fax: 95/370-101

**Iktatószám:** Rl/57-2/2024

**Ügyintéző:** Sipos-Nagy Anita

**Tárgy:** Pályázati felhívás

**Pályázati felHívás**

Répcelak Város Önkormányzatának Képviselőtestülete pályázati felhívást tesz közzé, melyben haszonbérletre ajánlja fel a tulajdonában álló alábbi ingatlanokat:

|  |  |  |  |  |  |  |
| --- | --- | --- | --- | --- | --- | --- |
| **Hrsz.** | **Művelési ág** | **Terület (m2)** | **Az önkormányzat tulajdoni hányada** | **Haszonbérlet kezdete** | **Haszonbérlet vége** | **Minimális haszonbérleti díj mértéke** |
| 051/2 | Szántó | 5666 | 1/1 | 2024.04.01. | 2029.03.31. | 10,00 Ft/m2/év |
| 049 | Szántó | 15059 | 1/1 | 2024.04.01. | 2029.03.31. | 10,00 Ft/m2/év |

**A pályázat benyújtási határideje**: folyamatosan, de legkésőbb 2024. február 12. (hétfő) 10.00 óráig

**A pályázat benyújtásának módja:**

* személyesen vagy postai úton a Répcelaki Közös Önkormányzati Hivatal 9653 Répcelak, Bartók Béla utca 38. címére.
* zárt borítékban, a borítékon kérjük rögzíteni:

*Önkormányzati termőföld haszonbérlete*

*2024. február 12. 10.00 óráig felbontani tilos.*

**Pályázat bontása:**

Helye**:** Répcelaki Közös Önkormányzati Hivatal Tanácskozó Terme

Címe: 9653 Répcelak, Bartók Béla utca 38.

Ideje**:** 2024. február 12. (hétfő) 10.05 óra

A pályázat bontása nyilvános, melyre, külön meghívót nem küldünk.

**A pályázatnak tartalmazni kell:**

Mellékelt pályázati adatlapot (több ingatlan esetén mindegyikhez külön pályázati adatlapot kérünk benyújtani), valamint a pályázati adatlaphoz tartozó nyilatkozatokat.

**Eredményhirdetés:** a beérkezett pályázatokat a bontást követő 5 napon belül Répcelak Város Polgármestere bírálja el és dönt a pályázat eredményéről. A döntéséről szóló tájékoztatást 5 munkanapon belül minden pályázó kézhez kapja.

**A haszonbérletre vonatkozó feltételek:**

* A haszonbérlet határozott időtartamra – 5 évre – szól. A haszonbérlet kezdete 2024. április 1., megszűnése 2029. március 31.
* A haszonbért időszakonként utólag, de legkésőbb a naptári év végéig kell teljesíteni a haszonbérbeadó által kiadott számla ellenében átutalási formában.
* A haszonbérlő köteles az ingatlant rendeltetésszerűen használni, azt jó gazda gondosságával szakszerűen művelni.

**Eredménytelen a pályázat amennyiben pályázó:**

* az ajánlattételi határidő után nyújtotta be az ajánlatát,
* nem felel meg a felhívásban, a jogszabályokban, valamint a rendeletben foglalt feltételeknek,
* helyett más nyújt be ajánlatot.

A benyújtott ajánlatokkal kapcsolatosan hiánypótlásra nincs lehetőség.

**A pályázatok elbírálásának szempontjai, az elbírálás módja:**

A bontási eljárást követően a pályázatok formai szempontból történő áttekintését a Répcelaki Közös Önkormányzati Hivatal Jegyzője által kijelölt ügyintéző haladéktalanul elvégzi. A polgármester elutasítja azokat az ajánlatokat, amelyek a pályázati kiírásban foglalt feltételeknek maradéktalanul nem felelnek meg, ezért elbírálásra alkalmatlanok.

A pályázat elbírálásáról a Polgármester döntést a Képviselő testület felhatalmazása alapján. Szerződést kötni az összességében legelőnyösebb, érvényes ajánlatot tett pályázóval lehet. A döntést követően a polgármester köt szerződést a nyertes pályázóval. A pályázat nyertesének a szerződéskötést megelőzően természetes személy esetén igazolni kell a személyazonosságát, meg kell adni adóazonosító jelét; nem természetes személy esetén igazolnia kell, hogy a nemzeti vagyonról szóló 2011. évi CXCVI. tv. 3. § (1) bekezdésében foglaltak alapján átlátható szervezet. A pályázat nyertesével nem köthető meg a szerződés, amennyiben személyazonosságát nem igazolja, adóazonosító jelét nem adja meg, illetve nem igazolja, hogy átlátható szervezet vagy igazolása alapján megállapítható, hogy nem átlátható szervezet.

**A pályázatokkal kapcsolatos további információ kérhető:** Répcelaki Közös Önkormányzat Hivatal Igazgatási és Titkársági Osztály, Sipos-Nagy Anita igazgatási ügyintézőnél.

Elérhetőségek: 9653 Répcelak, Bartók Béla utca 38., telefonszám: 06-95/370-101/3-as mellék; e.mail: [igazgatas@repcelak.hu](mailto:igazgatas@repcelak.hu)

Répcelak, 2024. január 26.

……………………………….

**Szabó József**

**polgármester**

**PÁLYÁZATI ADATLAP**

Répcelak Város Önkormányzatának tulajdonában álló, termőföld haszonbérletéhez

**A bérelni kívánt ingatlan helyrajzi száma:**

|  |
| --- |
|  |

(Több ingatlan esetén mindegyikhez külön pályázati adatlapot kérünk benyújtani!)

|  |  |
| --- | --- |
| **A pályázó adatai** | |
| **természetes személy esetében** | **átlátható szervezet esetében** |
| Név: | Szervezet neve: |
| Születési név: | Székhelye: |
| Anyja neve: | Cégjegyzés száma/ nyilvántartási száma: |
| Születési hely és idő: | Adószám: |
| Személyi szám: | Statisztikai számjel: |
| Adóazonosítójel: | A képviseletre jogosult személy neve: |
| Lakcím: | Levelezési cím: |
| Levelezési cím: | Telefonszám: |
| Telefonszám: | E-mail cím: |
| E-mail cím: | Agrárkamarai tagsági azonosító: |
| Agrárkamarai tagsági azonosító: |  |
| Földműves nyilvántartási szám: |
| Őstermelő/ családi gazdasági nyilvántartási szám: |
| **A vállalt haszonbérleti díj mértéke** | Ft/m2/év +ÁFA |

***Nyilatkozat átlátható szervezet esetében [[1]](#footnote-1):***

Alulírott \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (név), mint az általam képviselt szervezet (\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_) törvényes képviselője nyilatkozom, hogy:

* a pályázati felhívásban foglalt valamennyi formai és tartalmi követelmény utasítás, kikötés gondos áttekintése után az ajánlattételi felhívásban és a dokumentációban foglalt valamennyi feltételt megismertem, megértettem és elfogadom. Ennek megfelelően a szerződést az ajánlati összesítő szerinti ellenszolgáltatásért teljesítem.
* a pályázat benyújtását követőn az ajánlattételi kötöttséget vállalom. Tudomásul veszem, hogy az ajánlati kötöttség lejártának időpontja az ajánlattételi határidő napjától számított 30. napig tart, mely időpontig ajánlatomat fenntartom.
* a szervezetnek nincs az önkormányzat felé adó-és egyéb – pl. bérleti díj, közterület-használati - díj tartozása
* a személyes adatai kezeléséhez a pályázat elbírálásához szükséges mértékben hozzájárul,
* a mező- és erdőgazdasági földek forgalmáról szól 2013. évi CXXII. törvény 46. § ……… bekezdés ………. pontja alapján, mint …………………………………………… előhaszonbérletre jogosult vagyok / nem vagyok jogosult. (A megfelelő rész aláhúzandó)

***Nyilatkozat magánszemély esetében[[2]](#footnote-2):***

Alulírott \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (név), mint a pályázatot benyújtó magánszemély nyilatkozom, hogy:

* a pályázati felhívásban foglalt valamennyi formai és tartalmi követelmény utasítás, kikötés gondos áttekintése után az ajánlattételi felhívásban és a dokumentációban foglalt valamennyi feltételt megismertem, megértettem és elfogadom. Ennek megfelelően a szerződést az ajánlati összesítő szerinti ellenszolgáltatásért teljesítem.
* a pályázat benyújtását követőn az ajánlattételi kötöttséget vállalom. Tudomásul veszem, hogy az ajánlati kötöttség lejártának időpontja az ajánlattételi határidő napjától számított 30. napig tart, mely időpontig ajánlatomat fenntartom.
* nincs az önkormányzat felé adó-és egyéb – pl. bérleti díj, közterület-használati - díj tartozásom
* a személyes adatai kezeléséhez a pályázat elbírálásához szükséges mértékben hozzájárul.
* a mező- és erdőgazdasági földek forgalmáról szól 2013. évi CXXII. törvény 46. § ……… bekezdés ………. pontja alapján, mint …………………………………………… előhaszonbérletre jogosult vagyok / nem vagyok jogosult. (A megfelelő rész aláhúzandó)

Répcelak, 2024……………………………

pályázó aláírása

1. Átlátható szervezet esetében kitöltése kötelező [↑](#footnote-ref-1)
2. Magánszemély esetében kitöltése kötelező [↑](#footnote-ref-2)